# Referat styremøte Lier MSK 03.08.22

Tilstede: Ronny, Rune, Bjørn- Arne, Kristin og Hilde

Forfall: Lars Fredrik og Ida

Saker:

Sak 1/8 Masser til banen

Behovet for påfyll av ny masse er stor. I 2022 er det budsjettert med kr 220.000,- til vedlikehold av banen. Det er pr dags dato benyttet kr 71.670,-

Styret vedtok at det innhentes tilbud og bestilles ny masse til banen.

2/8 Regnskap

Regnskapet pr juli 2022 ble gjennomgått.

Leder og kasserer har vært i møte med Kontrollkomiteen og også hatt gjennomgang regnskap. Det fremkom ingen innsigelser fra KK.

Vedtak: Styret tok gjennomgangen av regnskapet til orientering.

3/8 Premier

Det er bedt om tilbud på premier fra ulike leverandører. Det vil tas en beslutning så snart vi har fått svar fra tilbyderne.

4/8 Evaluering treningshelg

Styret opplever totalt sett treningshelgen som et svært positivt tiltak, med engasjerte trenere.

Forbedringspunkter:

* Bedre markedsføring
* tydeligere kommunikasjon, benytt facebook ell. Isonen er ikke optimalt til å gi informasjon på.
* Tydeligere kommunikasjon om treningsopplegg god tid i forkant.

5/8 Prøvekjøringer

Bjørn-Arne har hatt flere prøvekjøringer med svært positiv resultat. Flere har kjøpt seg sykkel og er i gang med trening.

Forenklet innmelding i klubben fungerer godt.

6/8 Lag-NM

Fristen for påmelding er 14.august.

Det er kommet inn flere påmeldinger til klubben. Det vil stilles 2 lag i de store klassene og inntil 3 lag i 85.

7/8 Planlegging av neste års årsmøte

For å være tidlig ute har styret minnet valgkomiteen om å sette i gang arbeidet med å finne kandidater til valg.

Følgende er på valg til årsmøtet 2023:

* Leder Ronny
* Sekretær Hilde
* Styremedlem Rune

**Komiteledermøte:**

Banegruppe:

Det er kjøpt inn ny fres, etter at det ble vedtatt på ekstraordinært årsmøte at dette kjøpes inn.

Banen må vendes for å løsnes da den er svært hard.

Prepperutinene endres, og banegruppen er forsterket med ytterligere et medlem i Thor Kristian Ask.

Arrangementskomiteen:

Østlandscup

Manglende verv:

* Lege
* Nattevakter
* Samband

Kioskkomite:

Kiosk og kioskvakt har i all hovedsak fungert godt og folk stiller til vakter. Tusen takk!

Kiosk og servering til Østlandscup er under kontroll.